Nadymin piiri

**Nadymin piiri** () on paikallinen kuntatason itsehallintoalue Jamalin Nenetsian autonomisen piirikunnan keskiosissa Pohjois-Venäjällä. Kunnallispiirin on suuri, sen pinta-ala 103 960 km2 vastaa lähes 1/3 koko Suomen alasta. Piirin hallintokeskus on Nadymin kaupunki.

Piiri rajoittuu lännessä Priuralskin piiriin, pohjoisessa Obinlahteen, koillisessa Tazin ja kaakossa Purin piiriin. Piirin etelärajan takana on Hanti-Mansia. Piirin läpi virtaa Obinahteen laskeva kalaisa Nadymjoki; piiri on alun perin muodostettu kattamaan joen vesistöalue. Seudulla on kymmeniä maakaasu- ja öljykenttiä; alue on erittäin merkittävä petrokemian raaka-aineiden tuotantoalue.

## Väestö

### Asukasluvun kehitys
Piirin ja sinne perustetun kaupungin asukasluku kasvoi erityisesti 1970 ja -80-luvuilla. Suurimmillaan asukasluku oli vuoden 1989 seutuvilla:

### Väestö nykyään
Nadymin piirin hallintokeskus on Nadymin kaupunki jonka kanssa piiri on kuntaliitossa. Piirin yhteenlaskettu asukasluku oli 2010 väestönlaskennan mukaan 66&nbsp;530 henkeä. Tästä selvän enemmistön muodostivat kaupunkilaiset: 58&nbsp;440 henkeä, eli 
* Nadymin kaupunki: 46&nbsp;611 as.
* Pangodyn kaupunkityyppinen taajama (пгт Пангоды): 10&nbsp;805 as.
* Zapoljarnyin kaupunkityyppinen taajama (пгт Заполярный): 1&nbsp;024 as.
ja vähemmistöön jäivät maaseutuasukkaat: 8&nbsp;090 henkeä, eli
* Kutopjugan (kylä, село Кутопьюган): 824 as.
* Longjugan (taajama, посёлок Лонгъюган): 1&nbsp;521 as.
* Nyda (kylä) село Ныда): 1&nbsp;521 as.
* Nori (kylä, село Нори): 1&nbsp;792 as.
* Pravohettinski (taajama, посёлок Правохеттинский): 361 as.
* Priozernyi (taajama, посёлок Приозерный): 1&nbsp;325 as.
* Jagelnyi (taajama, посёлок Ягельный): 1&nbsp;294 as.

Nadymin piirissä sijaitsee lisäksi Gazpromin syrjäinen, mutta kansainvälisestikin erittäin merkittävä, arktinen Jamburgin tuotantotaajama, jossa piirin virallisten tilastojen mukaan ei asu ketään, mutta jossa työskentelee yli 13 000 työntekijää.

## Liikenneyhteyksiä
Nadymin keskeisin maantie- ja rautatieyhteys kulkee ensin itään Novyi Urengoihin ja sitten 80 kilometriä eteenpäin itään Pyrjoen lähistölle. Täältä maantie- ja junanrata jatkaa etelään Gubkinskiin, Nojabrskiin ja muun muassa Hanti-Mansian Surgutiin. Piirin pohjoisosan Jamburgista junanrata ja maantieyhteys kulkee Novyi Urengoihin, paikallistie Zapoljarnyin kautta myös Pangodyyn. Nadymistä ei vielä muutama vuosi sitten ollut toimivaa rautatie- tai maantieyhteyttä piirikunnan pääkaupunkiin Salehardiin. Nadymissä ja Jamburgissa on lentoasema, joillain pienemmillä paikoilla kopterikenttiä. Meri- tai jokisatamia (avoinna kesäkaudella 2–4 kk) ovat Nadym, Jamburg ja Nyda.

Vuonna 2008 hyväksytyn Venäjän rautateiden pitkänajan strategiaohjelman mukaan piirikunnan pääkaupunkiin Salehardiin on tarkoitus avata ratayhteys Nadymista vuoteen 2030 mennessä.

Suurin osan piirin alueesta on taigaa tai subarktista tai arktista tundraa ilman valmiita tieyhteyksiä.

## Lähteet

## Aiheesta muualla
* Nadymin piirin sivut   (nadymregion.ru)
* Nadymin kaupunki piirin sivustolla   (nadymregion.ru)
* Nadymski Zakaznik - Nadymin piirissä sijaitseva laaja Nadymin luonnonsuojelualue (5 640 km<sup>2</sup>)  (oopt.info)
* Jamalo-Nenetski avtonomnyi okryg: Potštovnyje indeksy 
*  Jamalo-Nenetski avtonomnyi okryg: Telefonnyje kody